Die Gangsters – Artscape Theatre Centre – Cape Town
Hierdie produksie bespreek kwessies wat steeds vandag in teater en verskeie diskoerse bespreek word. Dit plaas kwessies soos demokrasie, vryheid en die verhouding tussen goed en kwaad onder die soeklig. Daar word gekyk na die dinamiek tussen diegene wat mag besit en die gevolge wat dit inhou vir mense wat daaronder gehoorsaam moet wees. Hierdie kwessies hou nou verband met die politieke klimaat wat Suid-Afrika tans ervaar. Die ses gangsters neem die gehoor op 'n kragtoer met teater as hul tuiste, 'n plek waar hul vir die eerste keer die ampsdraers van hul verdrukking kan vertel en die plek waar hul die laaste keer kom afskeid neem van Joe Jesus. Te midde van hul pyn en seer hoop hul elk op 'n nuwe begin, hoop hul dat daar na hul geluister sal word.